Termékek és szolgáltatások 2014-ben (2013)

Tanfolyamok, szemináriumok és konferenciák Az Akadémia székhelyén összesen 71 (72) elméleti tanfolyamot, szemináriumot és konferenciát szervezett. A tevékenységértékelések feldolgozása alapján elmondható, hogy továbbra is nagy az általános elégedettség az Akadémia tevékenységeivel és a tanulási eredményekkel: 94 % (94 %). A CEPOL 34 (42) országból (uniós tagországok és harmadik országok) és 24 (21) uniós és nemzetközi szervtől összesen 2 098(2 251) bűnüldöző tisztviselőt (ez meghaladta a tervezett részvételi számot), valamint 710 (707) oktatót gyűjtött egybe. A látogatottsági arány (látogatók/rendelkezésre álló helyek száma) továbbra is nagy maradt: 108 % (116 %), ami a CEPOL-képzések iránti kivételes igényt mutatja. Az Akadémia maga 11 (19) hálózattámogató eseményt szervezett, és 2014 vonatkozásában elindított egy támogatási megállapodásra vonatkozó kérelmi eljárást. Az irányító testület novemberben hat további tanfolyammal egészítette ki a tevékenységek jegyzékét. Ezekre a tanfolyamokra 2015 február közepén került sor, és szerepelnek majd a 2015-ös statisztikákban. Külső kapcsolatok 2014-ben a CEPOL folytatta gyümölcsöző együttműködését a tagjelölt és potenciális tagjelölt országokkal, az európai szomszédságpolitikában, illetve a keleti partnerségben részt vevő országokkal, valamint stratégiai partnereivel, a partnerügynökségekkel és uniós partnerintézményekkel, köztük az Európai Külügyi Szolgálattal. 2014-ben a CEPOL két munkamegállapodással kapcsolatban – Macedónia Volt Jugoszláv Köztársasággal és Bosznia-Hercegovinával – lezárta a tárgyalásokat. Utóbbi aláírására 2014 decemberében került sor, előbbi esetében a levélváltás esedékes. A CEPOL kidolgozott egy képzési mátrixot, amely a bel- és igazságügy terén tevékeny (IB) uniós ügynökségek hálózata által nyújtott képzésekről ad aktuális képet. E mátrix célja – a rendészeti képzési rendszerrel összhangban – a koordináció javítása és a lehetséges szinergiák kihasználása. 2014-ben a CEPOL hét, az uniós tagállamok, illetve nemzetközi szervezetek által megvalósított kapacitásépítési projektet támogatott az e-tanulási módszerektől a gyermekek szexuális kizsákmányolása témájában nyújtott képzésen át a civil válságkezelésig és más fontos szakpolitikai témában nyújtott képzésekig. Képzési kézikönyvek és (közös) tantervek kidolgozása 2014-ben két közös tantervet aktualizáltak, ebből az egyiket (pénzmosás) 2014 augusztusában fogadták el három másikkal együtt, amelyek aktualizálására már 2013-ban sor került (terrorizmus elleni küzdelem, kábítószer-kereskedelem és Eurojust). A másik tanterv (emberkereskedelem) véglegesítése október végén történt meg: azt benyújtották az irányító testülethez írásbeli eljárásra és 2015. januári elfogadásra. 2014 végéig a CEPOL összesen 9 közös tantervet fogadott el. A CEPOL tanulásmenedzsment-rendszerében (LMS) új szakasz nyílt: az oktatói támogatás keretében megvalósuló közös tantervek, amely a tervek szerint a közös tantervekben szereplő témákkal kapcsolatos képzési információs és tananyagforrássá válik majd. Eddig a következő hat közös tanterv került feltöltésre: CC05A (Terrorizmus elleni küzdelem), CC05D (Rendőrségi etika és integritás), CC06A (Családon belüli erőszak), CC06B (Pénzmosás), CC07A (Civil válságkezelés), CC07B (Kábítószer-kereskedelem). A CC05C (Europol) és a CC06C (Emberkereskedelem) feltöltésére is sor kerül, amint véglegesítik és elfogadják azokat; a CC13A (Eurojust) feltöltésére januárban kerül sor. A SIRENE-képzés oktatói kézikönyvét frissítették és 2015 elején, miután a Kiadóhivatal kinyomtatja, újra kiosztják az oktatók körében. Kutatás, tudományos tevékenység A CEPOL a Rendészettudományi Hírlevél két új számát állította össze és tette közzé mind a honlapján, mind nyomtatott formában (10. és 11. szám). A CEPOL előadókat, oktatókat és kutatókat nyilvántartó adatbázisában szereplő szakértők száma 2014 végére 293-ra nőtt. A nemzeti rendészettudományi kapcsolattartók benyújtották végleges nemzeti végrehajtási terveiket. A CEPOL hozzáférést biztosított a CEPOL e-Net felhasználói számára kilenc olyan szakmai és rendészettudományi folyóirat tartalmához, amelyre vonatkozóan szakértői értékelés is készült. Európai rendőri csereprogram A CEPOL 2014-es európai rendőrcsereprogramja (EPEP) az alábbi hat egységből állt: — Általános egység rendőrtisztek számára; — Parancsnoki egység; — Oktatói egység; — Kutatói egység; — Rendvédelmi szervezeti együttműködési egység; — „Európai szomszédságpolitika – Nyugat-Balkán” egység. A program a stockholmi program prioritásaiból, az uniós szakpolitikai ciklusból, valamint tagállami kérdésekből kiemelt témaköröket ölelt fel. A cserelátogatásokra kétoldalú alapon került sor, ezek 6 naptári napig (5 éjszaka) tartottak. Ezeken összesen – az éves célt meghaladva – 312-en (444) vettek részt valamennyi uniós tagállamból, tagjelölt országból, az Európai szomszédságpolitika országaiból (keleti országok, illetve Nyugat-Balkán). A program költségvetését, amely kevéssel meghaladta a 3 55 000 eurót (6 00 000 euro) a CEPOL állta, a kihasználtsági arány 85 % (95 %) volt. A visszajelzések gyűjtése még folyamatban van, jelenleg kb. 91 %-os (98 %) elégedettségi arányt jeleznek. Elektronikus hálózat (e-Net) A 2013-as zavarokat követően 2014-ben a szolgáltatásban egyáltalán nem, illetve csak kis mértékben következett be fennakadás. 2014-ben elindult „Az e-Net felhasználókezelés felülvizsgálata és aktualizálása” nevű projekt, amelynek célja a nem használt és inaktívvá vált e-Net profilok törlés céljából történő azonosítása, ennek révén pedig az e-Net regisztrációs folyamat hatékonyabbá tétele és a tagállami, valamint a partnerszervezeteken és az Akadémián belüli e-Net vezetők számára a felhasználókezelő eszközök aktualizálása volt. 2014 során a tanulásmenedzsment-rendszer (LMS) e-Neten meglévő verzióját Moodle 2.7-re aktualizálták, amelynek eredményeként javult a biztonság. Az LMS ezen verziója a Moodle-központ hosszú távú támogatását is tartalmazza (2017 májusáig). E-tanulás 2014-ben az LMS online moduljain az új grafikai felhasználói interfész révén javult a navigáció, így az e-Net felhasználói könnyebben megtalálják a használni kívánt modulokat. A CEPOL támogatta az ERASMUS „Bűnüldözési európai E-campus” nevű projektjét, amelynek célja a határokon átnyúló rendőrségi együttműködési témákkal kapcsolatos gyakorlófeladatok kidolgozása és rendelkezésre bocsátása. A projekt végeredménye egy testreszabott felhasználói interfésszel és online támogatással működő, gyakorlófeladatokból álló modul, azaz a CEPOL LMS egyik, a rendőrségi és bűnüldözési oktatóknak szóló képzése. Ez a modul szeptemberben vált elérhetővé minden regisztrált e-Net-felhasználó számára. A CEPOL támogatta három online modul kidolgozását az ISEC „A határon átnyúló rendőrségi együttműködési eszközökről szóló e-tanulási modulok kidolgozása a rendőrségi képzés számára” nevű projektje keretében. A modulokat az üldözés, a vegyes járőrözés és az adat- és információcsere témájában alakították ki. Jelenleg 23 (19) online modul áll rendelkezésre. A CEPOL következő három online moduljának a frissítésére került sor 2014-ben: Szervezett és súlyos bűnözésre vonatkozó európai uniós szakpolitikai ciklus, Oktatói webinárium és LMS támogatás a CEPOL 2014-es, székhelyén tartott továbbképzési tevékenységeihez. 2014-ben összesen 2 513(1 994) egyéni felhasználó kereste fel az online tanulási modulokat, és 54 (31) webináriumra került sor, amelyeken 5 399(3 562) fő vett részt. A webináriumokhoz alkalmazott platform vonzotta a legtöbb felhasználót 2014-ben. 2014-ben tizennégy gyakorlati közösségi platform működött, ahol a rendészet és a rendőri oktatás különböző területein tevékeny 2 588(2 063) hasonló gondolkodású szakember oszthatta meg egymással tudását és szakértelmét.